Výtvarok

náhľad|Výtvarok: kombinovaný výlisok (ohýbanie) a výstrižok (dierovanie)
Výtvarok je spoločný názov pre produkty technologických operácií tvárnenia. Môže isť o polotovary, určené na ďalšie spracovanie, alebo finálne výrobky. Podľa konkrétneho typu práce sa výtvarky špecificky pomenovávajú.

Názvy výtvarkov
Výstrižok je produkt tvárnenia strihaním.
Výkovok je produkt tvárnenia kovaním a niektorých operácií ohýbania.
Voľný výkovok je produkt tvárnenia voľným kovaním.
Zápustkový výkovok je produkt tvárnenia zápustkovým kovaním.
Výťažok je produkt tvárnenia ťahaním.
Výtlačok je produkt tvárnenia tlačením.
Prietlačok je produkt tvárnenia pretláčaním.
Výlisok je:
 produkt tvárnenia razením, kalibrovaním a niektorých operácií ohýbania
 starší názov aj pre výťažok, výtlačok a prietlačok.
Vývalok je produkt tvárnenia valcovaním.

Zdroje

Kategória:Tvárnenie
Kategória:Výrobky